**ОТНОСНО:** Мисия на Европейския комисар по земеделие и храни г-н Кристоф Хансен във Федеративна република Бразилия, 20 – 24 октомври 2025 г.

Бихме искали да Ви информираме, че Европейският комисар по земеделие и храни г-н Кристоф Хансен планира да осъществи своята втора търговска мисия във Федеративна република Бразилия в периода 20 – 24 октомври 2025 г.

Основната цел на комисар Хансен е да се срещне със съответните политически събеседници на високо ниво. Политическият дневен ред ще включва обмен на мнения относно актуалното състояние на търговските отношения между ЕС и Бразилия, бъдещото сътрудничество по отношение на политиките, свързани с хранително-вкусовата промишленост, и улесняването на износа на храни от ЕС за Бразилия, включително насърчаването на биологични продукти, както и на географски указания.

Освен политическия обмен, важен аспект от посещението в Бразилия ще бъде улесняването на достъпа до пазара и контактите между европейските и бразилските предприятия, работещи в хранително-вкусовата промишленост. Поради тази причина комисар Хансен желае да бъде придружен от делегация от до 80 висши европейски ръководители, представляващи ключови сектори с най-значителен потенциал за търговията и сътрудничеството между ЕС с Бразилия. Акцент се поставя върху млечните и месните продукти, вино, бира и спиртни напитки, зехтин, плодове и зеленчуци и сладкарски изделия. В делегацията може да се включат предприятия от всички държави-членки на ЕС – малки, средни и големи предприятия с надежден експортен капацитет, както и европейски и национални асоциации на производители от ключови сектори със значителен потенциал в търговията и сътрудничеството между ЕС с Бразилия.

**Заинтересованите предприятия и организации могат да регистрират своите заявления за присъединяване към бизнес делегацията най-късно до 7 юли 2025 г. на следния линк:** [**https://ec.europa.eu/eusurvey/runner/HLMBrazil2025registration**](https://ec.europa.eu/eusurvey/runner/HLMBrazil2025registration)**.**

Окончателният подбор на представителите на бизнеса ще се основава на продуктовия и географския баланс на делегацията. В този контекст ще бъдат взети под внимание представителността на кандидатите на даден сектор, техният капацитет за провеждане на международен бизнес и достъп до пазарите.

Всички разходи за посещението са за сметка на участниците в делегацията.